समिति आज लगाएगी शिक्षकों की नियुक्ति पर मुहर
747 नवनियुक्त शिक्षकों को चार मास्टर ट्रेनर देंगे प्रशिक्षण
एजुकेशन रिपोर्टर | जमशेदपुर
जिलेमें नवनियुक्त शिक्षकों को प्रशिक्षण देना शिक्षा विभाग के लिए परेशानी का सबब बन गया है, क्योंकि प्रशिक्षण के लिए जिले को सिर्फ 4 मास्टर ट्रेनर मिले हैं, जबकि प्रशिक्षण पाने वाले नवनियुक्त शिक्षकों की संख्या करीब 747 है। सरकार के निर्देश के तहत इन शिक्षकों को ज्वाइंनिंग से पहले एक सप्ताह का प्रशिक्षण देना है, जो 4 जनवरी से पूरे राज्य में एक साथ शुरू होगा। अब शिक्षा विभाग को समझ में नहीं रहा है कि चार मास्टर ट्रेनर के लिए कैसे एक साथ इतनी बड़ी संख्या में नवनियुक्त शिक्षकों को प्रशिक्षण दिलवाएं।
^700 से अधिक नव नियुक्त शिक्षकों को प्रशिक्षण देने के लिए जिले में सिर्फ चार मास्टर ट्रेनर हैं। ऐसे में प्रशिक्षण का प्रारूप तैयार करने में थोड़ी परेशानी हो रही है। अगर ठीक से प्रशिक्षण कार्य नहीं हुआ, तो यह बेमतलब हो जाएगा। इंद्रभूषणसिंह, डीएसई
प्रशिक्षण में दी जाएगी यह जानकारी
यहपहली बार होगा जब नवनियुक्त शिक्षकों को ज्वाइनिंग से पहले एक सप्ताह का प्रशिक्षण दिया जाएगा। इसमें मास्ट ट्रेनर नव नियुक्त शिक्षकों को शिक्षा विभाग से संबंधित समस्त कार्यक्रमों की जानकारी देंगे। इसके अलावा विद्यालयों में गुणवत्तापूर्ण शिक्षा बच्चों को कैसे दी जाए, इस बारे में भी बताया जाएगा। तो राईट टू एजुकेशन, सीसीई, बुनियाद, एसएमसी, प्रयास जैसे विषयों की जानकारी भी दी जाएगी।
जिले के प्राथमिक और मध्य विद्यालयों में इंटर स्नातक प्रशिक्षित शिक्षकों के लिए हुई काउंसिलिंग में चयनित अभ्यर्थियों को स्कूलों में नियुक्ति पर जिला शिक्षा स्थापना समिति मुहर लगाएगी। इसके लिए सोमवार को समिति की बैठक होगी, जिसकी अध्यक्षता उपायुक्त डॉ अमिताभ कौशल करेंगे। बैठक की जानकारी समिति के सभी पदाधिकारियों और सदस्यों को दे दी गई है और उन्हें इसमें उपस्थित होने को कहा गया है। मालूम हो कि स्थापना समिति द्वारा चयनित अभ्यर्थियों के नाम का अनुमोदन करने के बाद ही 30 31 दिसंबर को नियुक्ति पत्र दिया जाएगा
छहकाउंसिलिंग में 747 अभ्यर्थियों का चयन
जिलेके प्राथमिक मध्य विद्यालय में शिक्षक नियुक्ति के लिए हुई छह काउंसिलिंग में कुल 747 अभ्यर्थियों का चयन किया गया है। इसमें इंटर प्रशिक्षित वर्ग में 521 और स्नातक प्रशिक्षित वर्ग में 226 अभ्यर्थी शामिल हैं।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva